<classify> Na David Andy Yale mapovu Nikki Mbishi Zohan aliyoyatoa kwa kupitia akaunti yake ya Twitter imenikumbusha mbali sana. Kwa wale waliosoma Fasihi ya Kingereza walipokuwa elimu ya juu basi nadhani tamthilia ya An enemy of the people ilikuwa ni moja ya vitabu pendwa sana, sijui kama bado vinatumika kama kiada elimu ya juu ya sekondari? Hakuna mtu yeyote ambaye amepata kumsikia Nikki Mbishi akasema jamaa hana kipaji, nyomi la watu humpatia mwamba huyu sifa kedekede sema tu, watu wengi wanaishia kusema jamaa ni mtata; kwa hilo ata mimi mwenyewe nakubali kuwa Dkt. Unju ana style flani ya maisha tofauti sana na wasanii wengi. Ndio maana kila ninapomsikia na kumuona Nikki huwa ananikumbusha sana character ya Dkt. Thomas Stockman katika tamthilia ya An enemy of the people. Hivi sasa, Nikki amegeuka adui kwa watu wengi sana katika mtandao wa Twitter hii ni baada ya kumchana mshakaji wake wa karibu, Wakazi Bilingual beast na kumtuhumu kuwa ni mnafiki au kwa lugha ya huku mtaani amemtuhumu Wakazi kama ni rapa mdananda asiye na msimamo. Wiki kadhaa zilizopita Nikki pamoja na Wakazi walionekana kivutio kikubwa sana katika gemu ya Hip Hop hii ni baada ya kuachia video ya Castle Unlock Cypher iliyotrend sana mitandaoni. Vile vipaji vilivyoonekana kwenye ile video ni jambo pekee lilowavutia wadau wengi wa Hip Hop. Kwa mara nyingine tena baada ya kutoswa bila sababu ya msingi kwenda Jozi kwa Madiba, Nikki Mbishi amekatwa katika orodha ya wasanii watakaotumbuiza katika jukwaa la Castle Unlock Tanzania muda huu ikiwa ni sababu za kushindwana kimalipo na baadae kumtuhumu Wakazi kama msaliti. Mambo ni mengi sana yamesemwa na Nikki Mbishi, lakini kubwa ameeleza ni kwa jinsi gani rapa Wakazi Music alivyomsaliti na baadae kukimbilia upande wa pili ambao hajausema ni upi lakini binafsi najua anasema agency ambayo imepewa dili na Castle Lite. Wadau wengi sana ikiwemo washkaji waliochana katika Cypher ya Castle Lite, wanauliza ni kwa nini Priceless Challenge iliyotumika kupata wakina Fresh like uuuh!, Mex Cotez, na Mike Tarero imfaidishe Wakazi pekee ambaye pia siyo mmliki wa nyimbo ya Priceless? Pia stori za chinichini inasemekana wale washikaji wote waliokwenda Jozi wamepigwa chini kwenye show ya bongo tena hata tiketi za mualiko hawajapewa na Wakazi hajafanya jambo lolote lile kuwapigania wanae TYN. Mastaa kibao ikiwemo AY, FA, Country Boy, Rosa Ree, na wakali kutoka A town Weusi watapanda kwenye steji moja na rapa Nasty C kutoka South Afrika, pia mashabiki wanahoji ni kwanini wandaaji watoke kwenye dhima kuu ambayo ilikuwa ni ku-Unlock vipaji vipya kama wale vijana wa Cypher TYN na muziki kama ule wakina Nikki Mbishi ambao kwa muda mrefu umekuwa ukipuuzwa na media kubwa. Katika moja ya post zake, Dkt. Unju aliandika bars 16 na ndani yake akawachana wana kibao waliopata mchongo wa sauzi; akaandika badala ya kukonect na wasanii wakubwa wanaishia kupiga picha na Casper Nyovest. Pia, Nikki Mbishi anadai agency iliyotumiwa na Castle Lite kuandaa na kuratibu hii shughuli imejawa na upendeleo na unyonyaji ndio maana kwa muda mrefu ilikuwa inawabembeleza wakina Rosa Ree kushiriki wakati kuna mademu wachanaji kibao walishiriki katika Priceless Challenge na mwisho wa siku wakawatosa. Kwa upande wake Wakazi hajajibu shutuma za Nikki moja kwa moja lakini pia ukimya wake ndio unawashtua sana mpaka washabiki wake. Wengine wanadai eti Wakazi ametumiwa kumyumbisha Nikki kama walivyofanya kwa marehemu Godzilla who knows? Hivi sasa Castle Unlock imegeuka mwiba kwa wasanii hawa imefika muda Nikki anadai, wasimchukulie poa ataja kwenda jera kisa ishu za kijinga. Ishu inakuja pale unapoona Nikki anasema, fedha aliyopangiwa ndogo sana hata sisi wakina kajamba nani wanaikataa je, Nikki walimuahidi kiasi gani ambacho anahisi ni dharau kuona watu kama wakina AY na FA wakubali? Au kila msanii katika show hii ana thamani yake? Na kama kila msanii ana thamani yake basi kiasi ambacho walimuahidi Unju ni kiduchu sana ata uwe na msimamo vipi huwezi kukataa ujira, lakini unaweza kukataa pale unapoona faida zake ni kiduchu ukilinganisha na thamani yake. My take: Sinema hili linaloendelea katika mtandao wa Twitter limenirudisha skuli enzi hizo nasoma sekondari ndio maana nilipoona Nikki anatoa mapovu ikanikumbusha ile tamthilia ya An enemy of the people jinsi gani Dkt. Thomas Stockmann alivyosalitiwa na ndugu yake wa damu Peter Stockmann, na baade waliosema watapambana wale waandishi wakina Hovstad, Billing na Aslaksen kumtosa baharini. Mwisho wa siku, hakuna wakulaumiwa. Wakazi amepambana sana, lakini ameona akiendelea kufanya muziki wanaofanya wakina Nikki, hatopata bahati tena ya kupata jukwaa kama hili la Castle Unlock. Sijajua shida ni nini lakini kama Common ambavyo aliimba katika ngoma yake Misunderstood nahisi Nikki Mbishi mara nyingi wanamuelewa vibaya, jamaa ana kipaji cha hali ya juu sana sasa sijui aliwakosea wakina nani. Ndio maana katika makala haya Nikki, namfananisha na Dkt. Stockmann katika tamthilia ya An enemy of the people ile tweet yake ambayo amenukuu mistari ya Rama Dee tuhamie mwezini karibu na nyota mbali na wanadamu wasiotupenda inanikumbusha pale Dkt. Stockmann alipoamua kuachana na harakati na kuhama mji alisema the strongest man on earth is he who stand alone ni muda sahihi kwa Nikki sasa kuachana na Wakazi na afanye muziki wake. David Andy ni mzalisha maudhui kupitia mitandao na blogu, anapatikana kupitia email: Instagram: davidandy2001  <topic>: burudani 